Protestele de aseară ar trebui să fie asumate de cineva. Este declaraţia secretarului general al PSD, Marian Neacşu. El este de părere că într-o democraţie nu există proteste spontane. Cum este cazul şi mitingului de aseară, spune social-democratul.

Marian Neacșu: Ce mi se pare nefiresc că protestele nu sunt asumate și în mod oficial.

Reporter: De către cine?

Marian Neacșu: De către cei care le organizează. Câtă vreme o manifestare de dimensiunea asta, dacă nu e asumată de nimeni și ea totuși are loc, ce să înțeleg? Nu că există cineva în spatele lor, în culise? Într-o democrație, notiunea de miting spontan este destul de discutabilă.

Peste 25.000 de oameni au protestat duminică, în marș de la Guvern la Parlament, față de modificările legislative ale coaliției PSD-ALDE în domeniul justiției și a codului fiscal. Alte zecii de mii de persoane au protestat în orașele din țară.